**ИМЕНА И БИОГРАФИЈЕ ПРИЈАВЉЕНИХ КАНДИДАТА ЗА ЧЛАНОВЕ КОМИСИЈЕ**

**ЗА КОНКУРС ЗА СУФИНАНСИРАЊЕ ПРОJЕКАТА ПРОИЗВОДЊЕ МЕДИЈСКИХ САДРЖАЈА НА ТЕРИТОРИЈИ ГРАДА НИША У 2024. ГОДИНИ**

**Петар Кочић**

Ради у новинарству од 1988. године. Запослен у ЈМУ РТС, Радио Београд од 1997. године до данас. Завршио студије југословенске књижевности и српско-хрватског језика. Током богате новинарске каријере био је новинар и дописник листа „Политика-експрес“ и „Политика“ из Сомбора , као и сарадник агенција ТАНЈУГ и СРНА. Похађао бројне обуке и семинаре из области јавног информисања. Добитник више новинарских награда. Члан је Друштва новинара Војводине. Живи у Новом Саду.

Остварени бодови по попуњеном обрасцу пријаве за члана комисије: 95

**Милош Рајковић**

Тренутно ради као Консултант ИФМ у Радио Тополи, има више од 30 година искуства у области медија. Од 1991. године радио као новинар сарадник и продуцент у Студију Б, затим као директор програма и уредник у РТВ Студио Б и Независни студио Б., радио је као новинар и уредник у писаним медијима и на телевизији. Похађао курсеве и сертификоване семинаре из области јавног информисања, добитник више престижних награда, међу којима је најновија Радијски пријатељ године, медијске асоцијације РАБ Србоја 2023. Живи у Београду.

Остварени бодови по попуњеном обрасцу пријаве за члана комисије: 95

**Братислав Благојевић**

Доктор информационих технологија. Ради у предузећу ПОГЛЕД телекомуникације Д.О.О. Ниш. Има више од 30 година искуства у области медија. Учествовао у раду Радне групе за оснивање Радиодифузне агенције, као и Радне групе за оснивање Регулаторног тела за електронске комуникације. Добитник награде Професионалног удружења новинара Србије (ПРОУНС) за сарадњу са медијима, као и признања Друштва новинара Ниша за успешну комуникацију са јавношћу, чији је члан. Живи и ради у Нишу.

Остварени бодови по попуњеном обрасцу пријаве за члана комисије: 91

**Јелка Јовановић**

Новинарка у пензији, тренутно ангажована као новинарка и уредница у недељнику Нови магазин. Дипломирала на Факултету политичких наука и стекла звање дипломиране политиколошкиње. У новинарству провела више од 30 година. Поседује сертификат ЕУ за извештавање о осетљивим категоријама становништва. Добитница новинарске награде „Никола Бурзан“. Члан је Независног удружења новинара Србије- НУНС. Живи и ради у Београду.

Остварени бодови по попуњеном обрасцу пријаве за члана комисије: 91

**Ференц Берчек**

Менаџер у медијима. Власник и директор Радија Актив д.о.о. Бечеј. У новинарству од 1992. године. Каријеру започео у новосадском Пан радију. Радио на пословима тонског техничара, шефа технике, асистента главног и одговорног уредника, уредника програма на српском језику, креативног продуцента и директора. Успешан је полазник више курсева, обука и семинара из области јавног информисања и медија. Добитник награде „Златни РАБ Србија“ за креативност, труд и посвећеност развоју радија у Србији. Гост предавач Научног удружења за телекомуникације и информатику у Мађарској. Живи у Бечеју.

Остварени бодови по попуњеном обрасцу пријаве за члана комисије: 88

**Александар М. Станојевић**

Новинар у пензији. У новинарству од 1971. године. Највећи део своје новинарске каријере провео као главни и одговорни уредник листова: „Симпо“, „Заваривач“, „Јумко“ и „Хеба“. Био је вишегодишњи дописник бројних дневних листова, радија и ТВ из Врања. Године 1986. проглашен је за најбољег привредног новинара у Србији. Живи и ради у Нишу и бави се публицистиком. Објавио 11 прозних и четири књиге поезије.

Остварени бодови по попуњеном обрасцу пријаве за члана комисије: 78

**Будимир Ничић**

Новинар Радија КиМ. Новинарством се бави од 2001.године. Ради као новинар-репортер Гласа Америке и менаџер и новинар Медија центра Чаглавица. До 2023. године обавњао и послове директора и уредника продукције NEW PRESS. Успешно завршио бројне обуке, курсеве и семинаре из области јавног информисања и медија. Добитник је више награда и признања попут награде за ТВ прилог на Интернационалном фестивалу репортажа и медија ИНТЕРФЕР и др. Члан је Удружења новинара Србије. Живи у Грачаници.

Остварени бодови по попуњеном обрасцу пријаве за члана комисије: 78

**Осман Балић**

Инжењер заштите на раду у пензији. Више од 30 година бави се теоријом и аналитиком у области медија. Од 1999. до 2006. године био је потпредседник општинске владе Ниша, задужен за сарадњу са медијима, а ове послове обављао је и у Министарству за људска и мањинска права и као саветник-медијатор за Роме у OSCE. Добитник награде Професионалног удружења новинара Србије за сарадњу са медијима, као и признања Друштва новинара Ниша за успешну комуникацију са јавношћу. Председник YUROM центра. Живи у Нишу.

Остварени бодови по попуњеном обрасцу пријаве за члана комисије: 95

**Биљана Ратковић** **Његован**

Новинарка у пензији. Највећи део своје новинарске каријере, од 1991. до 2006.године провела је на Радио телевизији Војводине као руководилац Центра за истраживање јавног мњења, програма и аудиторијума. Тренутно обавља послове оперативног уредника „Војвођанског новинара“ Друштва новинара Војводине чији је и члан. Објавила више радова у области јавног информисања и медија. Добитница струковне награде „Златно перо“. Живи у Сремској Каменици.

Остварени бодови по попуњеном обрасцу пријаве за члана комисије: 95

**Бранимир Груловић**

У медијима од 2001. године. Студирао Академију за казалиште, филм и ТВ у Загребу. Обављао послове генералног директора Студија Б, директора продукције и главног и одговорног уредника Радија ПИНК БиХ, помоћника главног и одговорног уредника Гласа Српске и директора информативног програма Радио телевизије Војводине. Бавио се и педагошким радом. Аутор је више радова у области јавног информисања и медија. Добитник специјалне награде УНС-а за професионално и аутентично извештавање светске јавности са ратишта, као и за најбољу ТВ причу. Живи у Београду.

Остварени бодови по попуњеном обрасцу пријаве за члана комисије: 91

**Николета Дојчиновић**

Теоретичар уметности и медија. Запослена у РТС од 1990. године. Обавља послове одговорне уреднице Музичке редакције Радио Београда 1. Поседује више од 30 година новинарског искуства. Ауторка је бројних радова у области јавног информисања и медија. Добитница „Златне значке“ Културно-просветене заједнице Србије 2018.године. Чланица УНС-а. Живи и ради у Београду.

Остварени бодови по попуњеном обрасцу пријаве за члана комисије: 88

**Александар Нићифоровић**

Психолог и религијски педагог по образовању. У новинарству од 2007. године. Ради на пословима новинара, уредника и презентера. Стално запослен на РТВ Нови Пазар, а дописник је Тањуга, телевизије К1 и Анадолија Агенције. Добитник бројних новинарских признања, између осталог и европских награда за најбољи ТВ прилог. Живи и ради у Новом Пазару.

Остварени бодови по попуњеном обрасцу пријаве за члана комисије: 81

**Славољуб Ристић**

Професор безбедности и заштите у пензији. Поседује више од 30 година искуства у области медија. Највећи део своје каријере, од 2006-2024. провео је на пословима аутора и коаутора чланака за часопис „Одбрана“ у Војно-издавачком заводу Министарства одбране. У Војном кабинету председника Србије од 2011-2013. и од 2022-2023.године био је задужен за медијску промоцију догађаја, као и руководилац Стратешког тима за израду структуре војних часописа. Био је и члан тима за израду медијске промоције војног позива. Учесник бројних конференција, семинара и обука из области јавног информисања и медија. Добитник Ордена за безбедност и информисање који додељује председник Републике.

Остварени бодови по попуњеном обрасцу пријаве за члана комисије: 81

**Ивана Марков Чикић**

По занимању доктор комуниколошких наука. Одбранила докторску дисертацију под називом „Улога и значај телевизијског програма у образовању деце и младих“. Запослена као професор друштвено-хуманистичких наука у Високој спортској и здравственој школи у Београду. Ауторка је бројних радова у области јавног информисања и медијима. Поседује више од 20 година искуства у овој области. Живи у Београду.

Остварени бодови по попуњеном обрасцу пријаве за члана комисије: 79

**Јован Буковала**

Докторанд студија културе и медија, тренутно запослен као истраживач-сарадник на Филозофском факултету Универзитета у Београду. Аутор је више радова у области јавног информисања и медија. Провео неколико месеци на Карловом универзитету у Прагу где се усавршавао на Институту за комуникологију и новинарство. Био је учесник семинара и курсева у области јавног информисања и медија. Медијима се бави скоро једну деценију. Живи у Београду.

Остварени бодови по попуњеном обрасцу пријаве за члана комисије: 75

**Александар Недељковић**

Дипломирани журналиста са великим искуством у раду у националним, регионалним и локалним медијима. Члан је Националне Асоцијације Ромских Новинара (НАРОН) од оснивања. Једно време обављао послове портпарлола Националног савета ромске националне мањине. Запослен на радију „Стара чаршија“ као заменик уредника. Живи и ради у Ћуприји.

Остварени бодови по попуњеном обрасцу пријаве за члана комисије: 63